ઝૂલણા છંદ. અંગદ-કુંવર લાખ તારાકેરી કામિનિ કરું, વાંઝણી એટલી ધીર ધારું; શ્યામા સાઠ લક્ષ તરુણ ધર તાહરે, ગર્ભ ગાળું રડે તુજ સારુ; ક્રોડ બળવંતનો અંત આણું અલ્યા, હોડ હઠ કોડથી નવ્ય હારું; રામ રજઅંશ એ પુણ્ય પ્રશંસ, કરું હુંય નિર્વંશ એ નગ્ર તારું. રાવણ-માંકડાં રાંકડાં જા ઘેર જીવતો, વાંકડા ફાંકડા બોલ કેવા ? કાયાતણા કટકડા કોડ કરાવશે, વનચરા પાસથી લાણ લેવા; મૂખતણા મટકડા ભાવ ભૂલી જશો, ચટકડા સેવશો સિદ્ધ સેવા; લટકતાં શીશ રેશે ધડ જુજવાં, રામ નહીં આવશે હાથ દેવા.